 NA WINNIE ONYANDO RAIS William Ruto na kiongozi wa Azimio la Umoja One Kenya Raila Odinga leo Jumamosi, Mei 13, 2023 wamekutana kwa mara ya kwanza hadharani tangu Uchaguzi Mkuu wa Agosti 9, 2022. Wawili hao ambao ni mahasimu kisiasa hawajawahi kuonekana wakiwa pamoja katika shughuli yoyote rasmi tangu Odinga kubwagwa katika uchaguzi huo. Hata hivyo, mazishi ya mkewe Dedan Kimathi, Mukami Kimathi huko Nyandarua yamewaleta pamoja viongozi hao wawili. Wengine waliohudhuria mazishi ni Naibu Rais Rigathi Gachagua miongoni mwa maafisa wengine serikalini. Hili ni jambo la kihistoria kwa sababu wawili hao wamekuwa wakirushiana cheche za maneno kwenye hafla mbalimbali. Viongozi hao wamekuwa wakirushiana maneno hadharani kuhusu gharama ya maisha, Mswada wa Sheria ya Fedha, 2023, maandamano, sakata ya Shakahola, uteuzi serikalini miongoni mwa masuala mengine. Mukami Kimathi alifariki akiwa na umri wa miaka 96 alipokuwa akipokea matibabu katika hospitali moja jijini Nairobi baada ya kupata matatizo ya kupumua. Aliaga dunia Alhamisi usiku, Mei 4, 2023. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  